Oddvar Brå: – Alle er tapere
* Petter Northug kom første gang inn i seniorlandslaget i sesongen 2006/2007. Der var han fram til sesongen 2012/2013. I denne perioden var forholdet mellom partene variabelt og ofte preget av konflikter. Det startet på mange vis med at Northug ikke ble tatt ut til OL i 2006-sesongen. Den gangen var han ennå ikke landslagsløper. * 15. mai 2013 annonserte Northug at han ikke lenger ville være på landslaget. * 22. mai 2013 skrev Northug kontrakt med sponsoren Coop og startet sitt eget private lag. Senere ble det inngått en overgangsordning som gjorde at Northug kunne konkurrere for Norge i løpet av sesongen som ventet. * Foran sesongen 2014/2015 ble det inngått en ny avtale som gjorde Northug til landslagsløper fra 24. november til 7. april. I denne perioden kunne ikke Northug profilere sin hovedsponsor. * Norges Skiforbund gjorde først et vedtak som konkluderte med at sesongen 2014/2015 var den siste med en spesialavtale. Dette gikk skistyret senere tilbake på under et møte 16. juni i sommer. Da ble det bestemt å gi ham et tilbud med samme betingelser som foran VM-sesongen som endte med fire gull i Falun. * Norges Skiforbund gjorde det klart at det ønsket en snarlig tilbakemelding på dette tilbudet. Styret i skiforbundet hadde møte sist helg, og skipresident Erik Røste konkluderte etter møtet at forbundet ikke hadde fått noen tilbakemelding fra Team Northug. * Mandag 14. september avklarte skiforbundet at det planlegger for kommende verdenscupsesong uten Petter Northug på laget. Forbundet kommer ikke til å ta ytterligere initiativ overfor Team Northug for å få sistnevnte inn på landslaget for en gitt periode igjen. Kilde: NTB – Jeg har sett at dette har vært en vanskelig sak. Den har en del sider, både for og imot. Jeg fryktet at det ville gå denne veien til slutt, sier langrennskongen til VG. Oddvar Brå tilføyer at Norges skiforbund sto overfor vanskelige valg, og at de en gang måtte gjøre ett valg. Samtidig kunne de heller ikke «vike». Skistyret var ikke enig innad, «det er ikke bare langrenn», de hadde en vanskelig sak. Les også: Skiforbundet utelukker verdenscup-deltagelse – De skjønte også at det var en fare for at det kunne gå slik hvis de holdt for lenge på kravene, sier han om saken sett fra Team Northugs side. – Det er trist. Det er noe spesielt når Petter Northug er på plass, sier Oddvar Brå. Les også: Her er kravene som gjør at Northug ikke vil underskrive På spørsmål om hvem som kommer ut av saken som vinnere og tapere, slik den nå står med skistyrets avgjørelse, svarer Brå at alle er tapere. – Det er ganske klart. Det er ingen vinnere her, slår han fast.Oddvar Brå håper at konflikten og utstengelsen av Northug bare varer kommende sesong og at langrennskongen er tilbake i verdenscupen sesongen 2016/17. Han tror også at Petter Northug helst vil gå verdenscupen, men at han uansett kommer til å være «kjempemotivert» med tanke på å vise at han fortsatt vil være kjempegod - uten starttillatelse i Tour de Ski og den nye touren i Canada. – Han vil gå langløp, men elsker å gå verdenscupen. Sånn sett vil han også lide under dette, sier Oddvar Brå. NRK-kommentator Jann Post beskriver bruddet mellom Northug og forbundet som følger: – Hvis det ender med at Northug ikke kan representere Norge, er det utrolig synd for langrennssporten. Det er tydelig at skiforbundet føler de har strukket seg langt, og at de ikke orker å være med på dette spillet lenger.– Sånn det ser ut nå, blir det mest langløp på Northug, og det blir jo verre å vinne Vasaloppet i vinter for de som hadde tenkt det... – Gjør skiforbundet rett her? – Det er vanskelig å si om de gjør rett når man ikke kjenner detaljene i forhandlingene. Team Northug har i alle fall fått et tilbud om å gå verdenscup under samme forutsetninger som i fjor, og jeg trodde Northug virkelig ønsket å vinne Tour de ski, noe han ikke har klart tidligere. Det er tydelig at det ikke betyr nok. Om det er Northug selv eller sponsoren Coop eller noen andre som har stoppet ham fra å signere, kan vi bare spekulere i. – Hva gjør dette med verdenscupen i langrenn som produkt? – Verdenscupen blir en stor attraksjon fattigere. Det er den største stjerna som ikke går. Han er mannen alle vil slå og som alle elsker å se i dueller. Det er synd for verdenscupen. Når det først skulle skje i en sesong, er det ikke overraskende at det skjer i en sesong uten mesterskap.
Oddvar Brå (64) mener at «alle» er tapere etter at konflikten mellom Skiforbundet og Petter Northug endte med at Northug blir nektet å gå verdenscupen for Norge.